Raivo Põldaru: Selline trahvimäärade tõstmine oleks järsk ja isegi jõhker - Riigikogu
Raivo Põldaru: Selline trahvimäärade tõstmine oleks järsk ja isegi jõhker
14.04.2016 / Fraktsioonide teated, Eesti Konservatiivse Rahvaerakonna fraktsioon
Riigikogus kukkus kolmapäeval kolmandal lugemisel ühe häälega eelnõu, mille kohaselt tõstetakse karistusseadustikus väärteotrahvide määramise aluseks oleva trahviühiku suurust 4 eurolt 8 eurole ja hoiatustrahvi määra kiiruse ületamise eest seniselt kolmelt eurolt viiele eurole.
Eelnõu vastu hääletasid ka Konservatiivse Rahvaerakonna saadikud. “Selline trahvimäärade tõstmine on liiga järsk ja isegi jõhker ning ma olen rahul, et selline seadus jäi praegu vastu võtmata. Rohkem tuleks tegeleda hoopis krooniliste ja paadunud seaduserikkujatega kui anda järjekordne rahaline hoop tavalise kodaniku pihta, kes mõnikord ikka eksib,” ütles EKRE fraktsiooni liige Raivo Põldaru.
EKRE fraktsiooni liige, Raivo Põldaru
mob.52 -155-65